महेवा (इटावा)। फाल्ट और ट्रिपिंग के जरिए बाधित होने वाली बिजली आपूर्ति की समस्या से कस्बा महेवा व आसपास के ग्रामीण क्षेत्रों के लोगों को जल्द ही निजात मिल जाएगी। वीवीआईपी जनपद के तहत 24 घंटे बिजली आपूर्ति देने के उद्देश्य से महेवा स्थित विद्युत सबस्टेशन का ही सुदृढ़ीकरण नहीं हो रहा है बल्कि जर्जर लाइनों और खंभों को भी बदला जाएगा। इस बाबत विभाग ने 64 लाख रुपए की धनराशि स्वीकृत कर दी है जिससे कार्य भी शुरू हो गए है। विद्युत सबस्टेशन में नई मशीन भी लगेगी साथ ही ट्रांसफार्मर की क्षमता भी दुगुनी हो जाएगी।